Βλυχάδα Αττικής

Η Βλυχάδα είναι οικισμός της Στερεάς Ελλάδας στην Περιφερειακή Ενότητα Δυτικής Αττικής.

 Γεωγραφικά στοιχεία 
Η Βλυχάδα βρίσκεται προς τα παράλια του κόλπου Ελευσίνας, σε υψόμετρο 110 μέτρα και απέχει περίπου 10 χλμ. Α.-ΒΑ. από το κέντρο των Μεγάρων ενώ αναμεσά τους περνάει η Ολυμπία Οδός και ο Προαστιακός σιδηρόδρομος Αθήνας. Στη νοτιοδυτική άκρη της είναι η Νέα Πέραμος, ανατολικά ο Λουτρόπυργος ενώ στη νότια άκρη του χωριού περνάει η Ολυμπία Οδός και ο Προαστιακός σιδηρόδρομος Αθήνας. Ουσιαστικά η Βλυχάδα (όπως και οι παραλιακοί συνοικισμοί Λουτρόπυργος και Νεράκι) εντάσσεται οικιστικά στην Νέα Πέραμο.

Ως ξεχωριστός οικισμός αναφέρεται για πρώτη φορά το 1971 να απογράφεται στον τότε δήμο Μεγάρων. Σύμφωνα με το σχέδιο Καλλικράτης και την τροποποίησή του Κλεισθένης Ι, ανήκει στην Κοινότητα Μεγαρέων που υπάγεται στην Δημοτική Ενότητα Μεγαρέων του Δήμου Μεγαρέων. Σύμφωνα με την απογραφή 2021 απογράφησαν 1.297 κάτοικοι ενώ με αυτήν του 2011 είχε 1.462 κατοίκους«ΦΕΚ αποτελεσμάτων ΜΟΝΙΜΟΥ πληθυσμού», σελ. 10808 (σελ. 334 του pdf).

 Σημείωση 
Ο συνοικισμός Κάτω Βλυχάδα (που βρίσκεται κάτω / νότια από την Ολυμπία Οδό και τον Προαστιακό σιδηρόδρομο Αθήνας) καταργήθηκε το 1991 και προσαρτήθηκε στη Νέα Πέραμο.

 Παραπομπές 

Κατηγορία:Χωριά της περιφερειακής ενότητας Δυτικής Αττικής
Κατηγορία:Δήμος Μεγαρέων